钦定古今图书集成/明伦汇编/官常典/第057卷 > 赵王遂
## 钦定古今图书集成/明伦汇编/官常典/第057卷 > 赵王遂

按《汉书赵幽王传》：“高后崩，孝文即位，立幽王友子遂
为赵王。二年，有司请立皇子为王，上曰：‘赵幽王幽死，
朕甚怜之。已立其长子遂为赵王。遂弟辟彊及齐悼
惠王子朱虚侯章、东牟侯兴居有功，皆可王。于是取
赵之河间，立辟彊，是为河间文王。文王立十三年薨，
子哀王福嗣一年薨，无子，国除。赵王遂立二十六年’”，
孝景时，晁错以过削赵常山郡。诸侯怨吴楚反，遂与
合谋起兵。其相建德、内史王悍谏，不听，遂烧杀德、悍，
发兵住其西界，欲待吴、楚俱进。北使匈奴与连和。汉
使曲周侯郦寄击之。赵王城守邯郸，相距七月。吴、楚
败，匈奴闻之，亦不肯入边。栾布自破齐还，并兵引水
灌赵城，城坏，王遂自杀，国除。景帝怜赵相内史守正
死，皆封其子为“列侯。”